《本中将为海陵之行念当复与子之作别意殊愦愦偶得两诗上呈并告送与壮舆叔用也 其一》
宋代·吕本中

斯人如玉雪，可爱不可忘。助以濯沧海，亦复閟馀光。

今兹困尘濯，更伴众翼翔。时来唤我语，共此一榻凉。

风雨来颊舌，冰霜清肺肠。我老渐窘束，公才方颉颃。

春秋有体制，子盖能文章。要当纂微言，不以近故妨。

粲然东园花，不登葵藿场。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。